ଡାକ୍ତରୀ ଗର୍ଭପାତ

ଡାକ୍ତରୀ ଗର୍ଭପାତ (ଇଂରାଜୀ ଭାଷାରେ  Medical abortion), ଅନ୍ୟ ନାମ ଔଷଧ ଗର୍ଭପାତ, କୁହାଯାଏ, ଯେତେବେଳେ ଗର୍ଭପାତ କରେଇବା ପାଇଁ ଔଷଧ ବ୍ୟବହୃତ ହୁଏ । ଗର୍ଭାଶୟ ଶୋଷଣ କିମ୍ବା ପ୍ରସାରଣ ଓ ବ‌ହିଷ୍କାର ପାଇଁ କରାଯାଉଥିବା ଅସ୍ତ୍ରୋପଚାର ଗର୍ଭପାତର ଏହ ଏକ ବିକଳ୍ପ ।   ୟୁରୋପ, ଭାରତ, ଚୀନ୍ ଏବଂ ଆମେରିକା ସମେତ ଅଧିକାଂଶ ସ୍ଥାନରେ ଡାକ୍ତରୀ ଗର୍ଭପାତ ଅଧିକ ଦେଖାଯାଏ।  

ସାଧାରଣ ସୁପାରିଶରେ ମିଫେପ୍ରିଷ୍ଟୋନ୍ ଏବଂ ତାହା ପରେ ମିସୋପ୍ରୋଷ୍ଟଲ୍ , ଏହି ଦୁଇଟି ଔଷଧ ଦିଆଯାଏ । ଯେତେବେଳେ ମିଫେପ୍ରିଷ୍ଟୋନ ଉପଲବ୍ଧ ନଥିଲେ କେବଳ ମିସୋପ୍ରୋଷ୍ଟୋଲ ବ୍ୟବହାର କରାଯାଇପାରେ; ଯଦିଓ ଅନ୍ୟ ବିକଳ୍ପଗୁଡ଼ିକ ଉପଲବ୍‌ଧ ଅଛି ।  ପ୍ରଥମ ତ୍ରୈମାସିକରେ ଏହି ଔଷଧ ନିରାପଦରେ ଘରେ ଦିଆଯାଇପାରିବ । ଦ୍ୱିତୀୟ ତ୍ରୈମାସିକରେ, ଏହାର ବ୍ୟବହାର ଡାକ୍ତରଖାନାରେ କରିବାକୁ ସୁପାରିଶ କରାଯାଏ ।

ଗର୍ଭାବସ୍ଥା ବୟସରେ (୧୩ରୁ ୨୪ ସପ୍ତାହ) ଡାକ୍ତରୀ ଗର୍ଭପାତ ଉଭୟ ନିରାପଦ ଏବଂ ପ୍ରଭାବଶାଳୀ ଅଟେ ।  ତୃତୀୟ ତ୍ରୈମାସିକରେ ବ୍ୟବହାରକୁ କିଛି ପ୍ରମାଣ ସମର୍ଥନ କରେ । ପାର୍ଶ୍ୱ ପ୍ରତିକ୍ରିୟାରେ ଯୋନୀ ରକ୍ତସ୍ରାବ, ଗର୍ଭାଶୟ କଷ୍ଟ, ବାନ୍ତି, ଏବଂ ତରଳ ଝାଡ଼ା ହୋଇପାରେ । ଏହା ମାନସିକ ସ୍ୱାସ୍ଥ୍ୟ ସମସ୍ୟା, ସ୍ତନ କର୍କଟ କିମ୍ବା ବନ୍ଧ୍ୟାକରଣର ବିପଦ ସଙ୍କଟ ପ୍ରଭାବିତ କରେ ନାହିଁ । ଯୁକ୍ତରାଷ୍ଟ୍ରରେ ମାତାର ମୃତ୍ୟୁ ପ୍ରସବ ଅପେକ୍ଷା ୧୪ ଗୁଣ କମ ଥାଏ ଏବଂ ହସ୍ପିଟାଲରେ ଭର୍ତ୍ତି, ରକ୍ତଦାନ, କିମ୍ବା ଅସ୍ତ୍ରୋପଚାରରେ ପ୍ରତି ୧୦୦୦ରେ ୪ରୁ କମ୍ ହୁଏ ।

୧୯୭୦ ଦଶକରେ ଡାକ୍ତରୀ ଗର୍ଭପାତ ବ୍ୟବ‌ହାର ଆରମ୍ଭ ହୋଇଥିଲା । ୨୦୨୦ ମସିହାରେ ସେଗୁଡିକ ଅଧ ନିୟୁତରୁ ଅଧିକ ଥର କରାଯାଇଥିଲା । ଅସୁରକ୍ଷିତ ଗର୍ଭପାତ ହାର ଏବଂ ଏହାର ମୃତ୍ୟୁହାର ହ୍ରାସ କରିବାକୁ ଏହି ପ୍ରୟାସରେ ସମସ୍ତ ମହିଳା ଓ ବାଳିକା ଚିକିତ୍ସା ଗର୍ଭପାତ ପାଇପାରିବେ ବୋଲି ବିଶ୍ୱ ସ୍ୱାସ୍ଥ୍ୟ ସଂଗଠନ ପରାମର୍ଶ ଦେଇଛି । ଯୁକ୍ତରାଷ୍ଟ୍ରରେ ୨୦୨୩ ସୁଦ୍ଧା ଏହି  ଔଷଧର ମୂଲ୍ୟ ୫୦୦ ଡଲାରରୁ ଅଧିକ ହୋଇପାରେ; ଯଦିଓ ଦାନକାରୀମାନେ ମାଗଣାରେ କିମ୍ବା କମ୍ ମୂଲ୍ୟରେ ଯୋଗାଇ ପାରନ୍ତି ।   କାନାଡ଼ାରେ ଏହା କାନାଡ଼ାବାସୀଙ୍କ ପାଇଁ ଦିଆଯାଏ । ସ୍ୱଳ୍ପ ଏବଂ ମଧ୍ୟମ ଆୟକାରୀ ଦେଶରେ ୨୦୧୮ ସୁଦ୍ଧା ଏହାର ମୂଲ୍ୟ ୪ରୁ ୩୬ ଡଲାର ଥିଲା । ଏହା ଜରୁରୀକାଳୀନ ଜନ୍ମ ନିୟନ୍ତ୍ରଣ ସହିତ ଦ୍ୱନ୍ଦ୍ୱରେ ରହିବା ଉଚିତ୍ ନୁହେଁ ଯାହା ଆରମ୍ଭରୁ ଗର୍ଭଧାରଣ ରୋକିବା ପାଇଁ ଯୌନ କ୍ରିୟା ପରେ ପରେ ଶୀଘ୍ର ନିଆଯାଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki